als_Latn dik_Latn sag_Latn
Sot në komunën e Podujevës qëndroi një delegacion i rrjetit ndërkombëtar të GIZ-it i shoqëruar nga Udhëheqësi i Programit “Fuqizimi dhe Zhvillimi i Rinisë në Kosovë” (EDYK) z. Guenter Grzybek. Ky delegacion vizitoi Qendrën Rinore të Këshillit për Veprim Rinor Lokal (KVRL). Delegacionin e priti dhe e përshëndeti Kryetari i Komunës së Podujevës z. Agim Veliu.
Fillimisht ata vizituan hapësirat e kësaj qendre, ku kryetari i KVRL-së i riu Bujar Gimolli i informoi ata për strukturimin organizativ të këtyre hapësirave që janë në shfrytëzim të të rinjve të komunës së Podujevës.
Më pas në ambientin e Palestrës Sportive u mbajt një ceremoni, ku i riu Gimolli i informoi mysafirët për organizimin e kësaj qendre rinore, si dhe për aktivitetet e KVRL-së. Ai falënderoi Kryetarin Veliu për mbështetjen e madhe që po u jep të rinjve në komunën tonë, e veçanërisht në dhënien e këtyre hapësirave në dispozicion për ta. Ai po ashtu e falënderoi z. Guenter Grzybek dhe GIZ-in që ka pajisur qendrën me inventar, dhe për mbështetjen organizative për këtë qendër, si dhe Departamentin e MKRS-së që ka financuar kompjuterët për kabinetin e informatikës. Gimolli e informoi më tej delegacionin për aktivitetet rinore që po zhvillohen këtu, si trajnimet e ndryshme, realizimin e projekteve të OJQ-ve në këto hapësira dhe për aktivitetet e tjera.
Ndërkaq Kryetari Veliu u shpreh se jam i lumtur që jam në mesin e të rinjve. “Unë në emër të qytetarëve të komunës së Podujevës dhe në emrin tim ju dëshiroj mirëseardhje mysafirëve si përfaqësues të të rinjve nga e mbarë bota që veprojnë nën rrjetin e GIZ-it. Podujeva tash ka një strukturë të mirë organizative të të rinjve nëpërmes të KVRL-së, ku në këtë strukturë veprojnë të organizuar shumë OJQ rinore në të mirë të të rinjve të kësaj komune. Para pak ditësh Kuvendi i Komunës së Podujevës ka miratuar edhe Planin e Veprimit Rinor Lokal, nëpërmes të cilit do të veproj ky organ rinor që është mjaftë mirë i organizuar. Ne planifikojmë që edhe nga buxheti i Komunës tu japim këtyre të rinjve edhe përkrahje financiare. Ky organizim i të rinjve në KVRL, si dhe aktivitetet tona për të rinjtë i mbështesim në kuadër të Ligjit për Fuqizimin dhe Përkrahjen e të Rinjve i miratuar nga Kuvendi i Kosovës. Prandaj unë jam i gatshëm që ti përkrah dhe ti fuqizoj të rinjtë”, ka thënë më tej Kryetari Veliu, duke e shfrytëzuar rastin të falënderoi z. Gryzbek për përkrahjen e madhe që po u jap të rinjve të komunës sonë.
Po ashtu edhe z. Grzybek e falënderoi Kryetarin Veliu dhe përfaqësuesit e KRVL-së që i mundësuan këtij delegacioni ta shikojnë këtë qendër rinore dhe të njihen mbi mënyrën e organizimit dhe veprimit. “Ky është një shembull mjaftë i mirë se si nga gjendja emergjente është bërë një strukturim mjaftë i mirë i organizimit të të rinjve këtu nëpërmes të KVRL, dhe për nëntë muajt e fundit janë arritur rezultate mjaftë të mëdha, prandaj edhe ky ishte qëllimi i përcaktimit të këtij rrjeti për ta vizituar këtë qendër rinore në Podujevë. Unë po ashtu e falënderoj Kryetarin Veliu për mbështetjen e tij të pa rezervë për të rinjtë e kësaj komune. Ju siguroj se do të keni mbështetjen tonë, dhe se ky organizim do të krijoj struktura të forta për të realizuar aktivitetet e të rinjve dhe për të arritur qëllimet e tyre karshi nevojave që ata kanë”, ka thënë Grzybek.
Për nder të delegacionit u shtrua një koktej rasti dhe më pas u mblodhën në Sallën e Konferencave, ku ata u informuan nga Bujar Gimolli lidhur me aktivitetet e të rinjve në Komunën e Podujevës nëpërmes të kësaj strukture organizative. Në këtë aktivitet ishte prezent edhe drejtori i Drejtorisë për Kulturë, Rini dhe Sport z. Nexhmi Balaj, i cili po ashtu shprehu përkushtimin për përkrahjen e të rinjve në komunën e Podujevës.
Më pas delegacioni vizitoi parkun e bukur të qytetit dhe projektet tjera ambientaliste të përfunduara kohëve të fundit dhe krejt në fund në shenjë respekti Kryetari Veliu i gostiti ata me nga një kafe në njërin nga lokalet e qytetit.
Delegacioni përbëhej nga pjesëtarë të shteteve të Gjermanisë, Bolivisë, Kazakistanit, El Salvadorit, Guatemalës, Afrikës së Jugut, Serbisë dhe Timorit Lindor.
als_Latn als_Latn als_Latn als_Latn als_Latn als_Latn als_Latn als_Latn